Andrómeda (mitoloxía)

[miniatura|Andrómeda por [Gustave Doré (1832-1883).]]
Na mitoloxía grega **Andrómeda** (en grego antigo Ἀνδρομέδα, 'gobernante dos homes') era filla de Cefeo e de Casiopea, reis de Etiopía.
## Traxectoria 
Casiopea, presumindo de ser tan bela como as Nereidas, provocou a furia de Poseidón, quen enviou unha inundación sobre a terra e un monstro mariño, Ceto, para que acabase con homes e gando. Sabendo polo oráculo de Amón que non poderían atopar unha solución ata casar a súa filla Andrómeda co monstro, o rei Cefeo deixouna encadeada a unha rocha, espida e con xoias.

Perseo, cabalgando polo aire co seu cabalo alado Pegaso de volta tras matar a Gorgona, viu a Andrómeda e namorou dela. Baixou á praia a falar con Cefeo e Casiopea para pedir a súa man se a libraba do monstro mariño. Os pais aceptaron de mala gana. Perseo con Pegaso loitou co monstro mariño, matouno e usou a cabeza da Medusa (que convertía en pedra a quen a miraba e que conseguira cortar Perseo anteriormente) para petrificar o animal e convertelo en coral. Despois desatou a Andrómeda e, cando querían casar, Casiopea negouse porque xa lle prometera a man de Andrómeda ao príncipe Agenor. Perseo loitou contra Agenor e o seu séquito e logo de matar a moitos viuse obrigado a usar a cabeza da Medusa e petrificou os que quedaban. Andrómeda casou felizmente con Perseo.

Andrómeda marchou tras o seu marido a Tirinto en Argos, e converteuse na nai de seis fillos (os Perseides): Perses, Alceo, Méstor, Heleo, Electrión e Esténelo, e unha filla, Gorgófene. Os seus descendentes gobernaron Micenas desde Electrión ata Euristeo, tras quen Atreo obtivo a coroa, e inclúe ao grande heroe Heracles. Segundo esta mitoloxía, Perses é o devanceiro dos persas.

Tras a súa morte, Andrómeda foi situada por Atenea entre as constelacións do ceo do norte, preto de Perseo e Casiopea. Sófocles e Eurípides (e en época máis recente Pierre Corneille) escribiron varias traxedias a partir da historia, e os seus incidentes foron representados en numerosas obras de arte antigas.

Andrómeda é representada no ceo do hemisferio norte pola constelación Andrómeda, que contén a galaxia de Andrómeda.

Este mito foi representado nunha versión modificada da película de 1981 *Furia de titáns*.

## Representacións 
A figura de Andrómeda encadeada á rocha representa o aspecto feble da muller arquetípica que atopa no home o seu defensor natural. Esta visión inspirou moitas obras de arte clásicas. A estrutura do mito repítese en moitos filmes, nos que o heroe rescata a muller indefensa.

Ficheiro:Perseo y Andrómeda, por Tiziano.jpg|Andrómeda; Pintura de Tiziano
Ficheiro:Persus and Andromeda by Joachim Wtewael.jpg|Andrómeda, Joachim Wtewael, Louvre
Ficheiro:Rembrandt Harmensz. van Rijn 011.jpg|Andromeda encadeada ás rochas (Rembrandt, 1630)
Ficheiro:1869 Edward Poynter - Andromeda.jpg|Pintura de Edward Poynter
Ficheiro:Mignard-Andromeda and Perseus.jpg|Os pais de Andrómeda agradecen a Perseo por salvala (1679) Pierre Mignard
Ficheiro:1840_Chasseriau_Theodore_-_Andromeda_Chained_to_the_Rock_by_the_Nereids.jpg|*Andrómeda encadeada á rochas polas Nereidas* (1840) de Théodore Chassériau
Ficheiro:Piero di Cosimo 040.jpg|Andrómeda de Piero di Cosimo
Ficheiro:1892 Andromeda by Mmslle M Arosa.jpg| (1892) de M. Arosa
Ficheiro:Andromedasculpt metmuseum.jpg|Andrómeda. Escultura de Domenico Guidi.
Ficheiro:Vasari,_perseo_e_andromeda,_studiolo.jpg|Andròmeda e Perseo de Giorgio Vasari, 
Ficheiro:Delacroix_Andromeda.jpg|Debuxo de Eugène Delacroix
Ficheiro:Carlo Saraceni Andromède attachée.jpg|Andrómeda de Carlo Saraceni
Ficheiro:Peter Paul Rubens - Perseus Freeing Andromeda - WGA20306.jpg| «Perseo libera a Andrómeda» de Peter Paul Rubens

## Fontes 
* Apolodoro, *Biblioteca mitolóxica* ii.iv.3-5
* Ovidio, *Metamorfoses* iv.668-764